Nafa­rro­a­ko Par­la­men­tu­ko Mahai­ak, 2021eko martxoaren 1ean egin­da­ko bil­ku­ran, Ele­du­nen Ba­­­­­­­­­tza­rra­ri en­­­­­­­­­tzun ondo­ren, hurren­go era­ba­kia hartu zuen, bes­te­ak beste:

**1.** Izapide­­­tzeko onar­­­tzea María Isabel García Malo andreak aurkezturiko mozioa, zeinaren bidez Nafarroako Gobernua premiatzen baita maiatzaren 31ra arte luza dezan aldi baterako enplegu-erregulazioko espediente baten pean egon eta 20.000 eurotik beherako errentak dituzten pertsonen diru-sarreren osagarria.

**2.** Nafarroako Parlamentuko Aldizkari Ofizialean argitara dadin agin­­­tzea.

**3.** Mozioa Eskubide Sozialetako Batzordean izapide­­­tzea, eta zuzenketak aurkezteko epea buka­­­tzea eztabaidari ekiteko bilkura-egunaren aurrekoaren eguerdiko hamabietan.

Iru­ñe­an, 2021eko martxoaren 1ean

Lehendakaria: Unai Hualde Iglesias

MOZIOAREN TESTUA

Navarra Suma talde parlamentarioko kide Maribel García Malo andreak, Legebiltzarreko Erregelamenduan xedatuaren babesean, mozio hau aurkezten du, Eskubide Sozialetako batzordean eztabaidatu eta bozkatzeko:

Pandemiak aurrekaririk gabeko osasun publikoko larrialdi bat eragin du, eta horri aurre egiteko alarma-egoerari lotutako neurriak abian jarri behar izan dira. Sektore ekonomiko guztiei eragiten dien krisi ekonomiko eta soziala eragin duten neurriak. Jarduera ekonomikoa eteteak edo murrizteak ondorio zuzenak izan ditu langileengan; izan ere, askotan ikusi dute aldi baterako enplegu-erregulazioko espedienteen bidez kontratuak eteten zitzaizkiela edo lanaldia murrizten zitzaiela, martxoaren 17ko 8/2020 Errege Lege Dekretuaren 22. eta 23. artikuluetan oinarrituta.

Langile horiek egoera horretan dauden bitartean enpleguari eutsi diote, baina langabezia-prestazioa kobratu dute eta, horrenbestez, errenta eta erosteko gaitasuna galdu dute. Bereziki soldata txikienak dituzten pertsonak.

Nafarroako Elkarrizketa Sozialaren Kontseiluak osagarri bat ezarri zuen soldata txikienak dituzten langile horien langabeziagatiko prestaziorako, "errenta-murrizketa hori neurri batean arintzeko eta, ahal den neurrian, beren premiak betetzea ahalbidetuko dien bizi-maila duina mantentzen laguntzeko". Horretarako, Nafarroako Gobernuak, urriaren 22an, dirulaguntzen deialdia onetsi zuen, ezohiko laguntzak emateko COVID-19aren ondoriozko aldi baterako enplegu-erregulazioko espedienteek ukitutako langileei.

Deialdi horrek osatzen zituen 2020ko uztailaren 1etik irailaren 30era bitarteko aldiari zegozkion aldi baterako enplegu-erregulazioko espedienteetatik eratorritako langabezia-prestazioak.

COVID-19ak eragindako osasun-larrialdiko egoerak enpresetan eta enpleguan ondorio negatiboak izaten jarraitzen duenez, onetsi egin dira, lehenik eta behin, 2021eko urtarrilaren 31ra arte, eta gaur egun, 2021eko maiatzaren 31ra arte, martxoaren 17ko 8/2020 Errege Lege Dekretuaren 22. eta 23. artikuluetan aurreikusitako ezohiko neurriak.

Horregatik guztiagatik, Navarra Suma talde parlamentarioak honako erabaki proposamena aurkezten du:

1.- Nafarroako Parlamentuak Nafarroako Gobernua premiatzen du maiatzaren 31ra arte luza dezan aldi baterako enplegu-erregulazioko espediente baten pean egon eta 20.000 eurotik beherako errentak dituzten pertsonen diru-sarreren osagarria.

2.- Nafarroako Parlamentuak Nafarroako Gobernua premiatzen du deialdia berrikus dezan eta beharrezko mekanismoak abian jar ditzan laguntza hori ahalik eta onuradun gehienengana iritsi ahal izateko.

3.- Nafarroako Parlamentuak Nafarroako Gobernua premiatzen du aldi baterako enplegu-erregulazioko espedientean dauden enpresak azter ditzan eta berariazko prestakuntza-plan bat aurkez dezan, enplegu horiek sendotzen edo, hala badagokio, birkalifikatzen eta birkokatzen laguntzeko.

Iruñean, 2021eko otsailaren 25ean

Foru parlamentaria: Maribel García Malo